Poacher bied 'n ongekende binneblik op die onwettige perlemoenhandel in Suid-Afrika. Shuhood Abader, 'n berugte stroper, het sy lewensverhaal in die tronk begin skryf en besonderhede onthul oor die ander kant van ons perlemoenstroopkrisis. Saam met die joernalis Kimon de Greef delf hy diep in een van die wêreld se vreemdste onwettige bedrywe en toon hoe dit deel geword het van die boewewêreld en 'n nimmereindige vraag na perlemoen geskep is.